CitāC

CitāC (nosaukums stilizēts arī kā "Citā©") ir Intara Busuļa albums, kurš veidots sadarbībā ar komponistu Kārli Lāci un "Abonementa orķestri" un izdots 2013. gadā.

 Tapšana 
Kā vēsta nosaukums, albuma dziesmās izmantoti dažādu pazīstamu skaņdarbu motīvi, sākot ar J.S. Baha motīvu dziesmā "Pārdaugavas bārs" un beidzot ar "Lambadas" citātu dziesmā "Vāveres lambada". Albuma dziesmas "Bēbīšu maršs", "Viss ir iespējams", "Pārdaugavas bārs" un "Tuksnesis" izdotas kā singli. Albums guva atzinīgu novērtējumu no kritiķa Sandra Vanzoviča: "Šis albums ir gluži kā Intara Busuļa spoguļattēls – ar nopietnu sejas izteiksmi paust visādas ēverģēlības un turklāt darīt to kvalitatīvi. Albums „CitāC” ir patīkams pārsteigums – nudien nebija gaidīts kaut kas tik interesants!"Mūzikas ierakstu recenzijas: Intars Busulis - "CitāC". NRA, 2013, 8. augusts. http://nra.lv/sports/ziemas-sports/100103-muzikas-ierakstu-recenzijas-intars-busulis-citac.htm

Dziesma "Bēbīšu maršs" aptaujas "Muzikālā banka 2012" finālā ierindojās 5. vietā,Noskaidrota 2012. gada vērtīgākā dziesma. DELFI Izklaide, 26. janvāris, 2013. http://www.delfi.lv/izklaide/popmuzika/melomanija/noskaidrota-2012-gada-vertigaka-dziesma.d?id=43005714 bet dziesma "Viss ir iespējams" aptaujas "Muzikālā banka 2013" finālā ierindojās 2. vietā.Muzikālā banka - 2013 noslēgusies. Kurzemnieks, 2014. gada 26. janvārī. http://www.kurzemnieks.lv/kultura/2400-muzikala-banka-2013-noslegusies/

 Dziesmu saraksts 
 Bēbīšu maršs (A. Auziņas vārdi) — 3:01
 Viss ir iespējams (K. Vērdiņa vārdi) — 4:04
 Tuksnesis (J. Elsberga vārdi) — 5:44
 Noguldījums (J. Elsberga vārdi) — 3:17
 Pārdaugavas bārs (K. Vērdiņa vārdi) — 4:42
 Uz mājām (A. Auziņas vārdi) — 4:31
 Mācības (J. Elsberga vārdi) — 3:33
 Tumsas romance (R. Runča vārdi) — 4:41
 Fiskālā polka (J. Elsberga vārdi) — 2:35
 Citā© (A. Akmentiņa vārdi) — 4:38
 Vāveres lambada (J. Elsberga vārdi) — 3:48
 Sāksim no sākuma (A. Auziņas vārdi) — 4:34
 Rindā (A. Auziņas vārdi) — 4:08
 Miegadziesma M.Ē./Trauslā pasaule (J. Elsberga vārdi) — 3:47

 Atsauces 

Kategorija:2013. gada albumi